സ്ഥാനാര്ഥികളുടെ ക്രിമിനല് പശ്ചാത്തലം പരസ്യപ്പെടുത്തിയില്ല 8 പാര്ട്ടികള്ക്ക് പിഴ ന്യൂഡല്ഹി സ്ഥാനാര്ഥികളുടെ ക്രിമിനല് പശ്ചാത്തലം വ്യക്തമാക്കണമെന്ന വിധി നടപ്പാക്കാത്തതിനു ബിജെപി, കോണ്ഗ്രസ്, സിപിഎം, എന്സിപി ഉള്പ്പെടെ എട്ടു പാര്ട്ടികള്ക്കു സുപ്രീം കോടതി പിഴശിക്ഷ വിധിച്ചു. ബിഹാര് നിയമസഭാ തിരഞ്ഞെടുപ്പില് കോടതി ഉത്തരവു തീര്ത്തും ലംഘിച്ചതിനു സിപിഎമ്മിനും എന്സിപിക്കും 5 ലക്ഷം രൂപ വീതവും ബിജെപി, കോണ്ഗ്രസ്, ജെഡിയു, ആര്ജെഡി, എല്ജെപി, സിപിഐ എന്നീ പാര്ട്ടികള്ക്ക് ഓരോ ലക്ഷം രൂപയുമാണു പിഴ. ആര്എല്എസ്പിയും കുറ്റക്കാരെന്നു കണ്ടെത്തിയെങ്കിലും പിഴ ചുമത്തിയില്ല. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം സിപിഎമ്മും എന്സിപിയും നിരുപാധികം മാപ്പ് അപേക്ഷിച്ചെങ്കിലും ജഡ്ജിമാരായ റോഹിന്റന് നരിമാന്, ബി.ആര്. ഗവായ് എന്നിവരുള്പ്പെട്ട ബെഞ്ച് അംഗീകരിച്ചില്ല. മാപ്പു പറയുകയല്ല, കോടതി വിധി നടപ്പാക്കുകയാണു വേണ്ടതെന്നു ജസ്റ്റിസ് നരിമാന് ചൂണ്ടിക്കാട്ടി. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ഗൂഗ്ള് വര്ക്ക് ഫ്രം ഹോമിലുള്ള ജീവനക്കാരുടെ ശമ്ബളം കുറക്കുന്നു അടച്ചിടലില് ആളുകള് ഫെയ്സ്ബുക്കിലെത്തി കമ്ബനിയുടെ വരുമാനത്തില് വന്കുതിപ്പ് സ്കൂളുകള് തുറക്കാത്തതിന്റെ അപകട സാധ്യതകള് ഗൗരവമേറിയത് പാര്ലമെന്ററി സമിതി പാര്ലമെന്റ്, നിയമസഭാ തിരഞ്ഞെടുപ്പുകളില് ക്രിമിനല് പശ്ചാത്തലമുള്ളവരെ സ്ഥാനാര്ഥികളാക്കുന്ന പാര്ട്ടികള് തീരുമാനമെടുത്ത് 48 മണിക്കൂറിനകമോ പത്രികാസമര്പ്പണം തുടങ്ങുന്നതിനു രണ്ടാഴ്ച മുന്പെങ്കിലുമോ പത്രങ്ങളും വെബ്സൈറ്റുകളും സമൂഹമാധ്യമങ്ങളും വഴി പരസ്യപ്പെടുത്തണമെന്നു സുപ്രീം കോടതി 2020 ഫെബ്രുവരിയില് വിധിച്ചിരുന്നു. ബിഹാറിലേത് ഈ ഉത്തരവിനു ശേഷമുള്ള ആദ്യ തിരഞ്ഞെടുപ്പായതിനാല് ഇളവില്ലെന്നു വ്യക്തമാക്കിയാണ് പിഴ ചുമത്തിയത്. ക്രിമിനല് പശ്ചാത്തലമുള്ള 469 പേരാണ് ഈ പാര്ട്ടികളുടെ സ്ഥാനാര്ഥികളായി മത്സരിച്ചത്. അഭിഭാഷകരായ ബ്രിജേഷ് മിശ്രയും മനീഷ് കുമാറുമാണ് കോടതിയലക്ഷ്യ ഹര്ജി നല്കിയത്. പാര്ട്ടികള് തിരഞ്ഞെടുപ്പു കമ്മിഷനിലാണ് പണം അടയ്ക്കേണ്ടത്.